3. การประกอบธุรกิจของแต่ละสายผลิตภัณฑ์

ธุรกิจหลักของกลุ่มบริษัทได้แก่ธุรกิจโทรศัพท์เคลื่อนที่และบริการที่เกี่ยวข้อง
โดยมีรายละเอียดการประกอบธุรกิจดังนี้

  3.1 ลักษณะผลิตภัณฑ์หรือบริการ

  ผู้ประกอบธุรกิจที่เกี่ยวข้องกับโทรศัพท์เคลื่อนที่ของกลุ่มบริษัทนอกเหนือจากบริษัท ได้แก่ บริษัท
  แอดวานซ์ ไวร์เลส มาร์เก็ตติ้ง จำกัด (AWM) และบริษัท ดิจิตอล โฟน จำกัด (DPC)
  ซึ่งทั้งสองบริษัทเป็นบริษัทย่อยของบริษัท โดยบริการหลักของบริษัทสามารถแบ่งได้เป็น 2 ประเภท
  ได้แก่

  (1) การให้บริการโทรศัพท์เคลื่อนที่
  รายได้จากการให้บริการโทรศัพท์เคลื่อนที่มีสัดส่วนกว่าร้อยละ 67 ของรายได้รวมของบริษัท ณ
  สิ้นเดือนธันวาคม 2544

  (2) การจำหน่ายเครื่องโทรศัพท์เคลื่อนที่ ชุด SIM Cardและการให้บริการต่างๆ ที่เกี่ยวข้อง
  รายได้จากการจำหน่ายเครื่องโทรศัพท์เคลื่อนที่และการให้บริการต่างๆ
  คิดเป็นสัดส่วนประมาณร้อยละ 29 ของรายได้รวมของบริษัท ณ สิ้นงวดเดือนธันวาคม 2544

  (1) การให้บริการโทรศัพท์เคลื่อนที่

  ในการให้บริการโทรศัพท์เคลื่อนที่ในประเทศไทย
  ผู้ให้บริการต้องได้รับอนุญาตจากสัญญาร่วมการงานของ ทศท. หรือ กสท. เท่านั้น
  โดยบริษัทได้รับอนุญาตจาก ทศท. ให้ดำเนิน กิจการให้บริการโทรศัพท์เคลื่อนที่ Cellular
  Mobile Telephone ในย่านความถี่ 900 MHz ทั้งระบบอนาลอก NMT และระบบดิจิตอล GSM
  ทั่วประเทศแบบคู่ขนานกันไป เป็นระยะเวลา 25 ปี สิ้นสุดในวันที่ 30 กันยายน 2558 ส่วน DPC
  ได้รับอนุญาตจาก กสท. ให้มีสิทธิดำเนินกิจการให้บริการวิทยุโทรคมนาคมระบบเซลลูล่า
  Digital PCN 1800 หรือ ระบบดิจิตอล GSM 1800 ทั่วประเทศ เป็นระยะเวลาเริ่มตั้งแต่วันที่
  28 พฤษภาคม 2540 ถึง 15 กันยายน 2556

  บริษัทให้บริการโทรศัพท์เคลื่อนที่ในย่านความถี่ 900 MHz ซึ่งเป็นคลื่นความถี่ต่ำ
  โดยมีลักษณะเฉพาะ คือ ครอบคลุมพื้นที่ได้กว้างกว่าคลื่นความถี่สูง ทั้งนี้
  การให้บริการโทรศัพท์เคลื่อนที่ของบริษัท แบ่งตามระบบที่ใช้ได้เป็น 2 ระบบ คือ ระบบดิจิตอล
  GSM Advance และระบบอนาลอก NMT 900

  สำหรับ DPC ให้บริการโทรศัพท์เคลื่อนที่ระบบดิจิตอล GSM ในย่านความถี่ 1800 MHz หรือ GSM
  1800 ซึ่งมีลักษณะการให้บริการเหมือนกับโทรศัพท์เคลื่อนที่ระบบดิจิตอล GSM Advance
  แตกต่างกันเพียงเป็นโทรศัพท์เคลื่อนที่ที่ใช้คลื่นความถี่สูง มีลักษณะเฉพาะคือ
  ครอบคลุมพื้นที่ได้แคบกว่าคลื่นความถี่ต่ำ
  แต่สามารถให้บริการได้ดีในพื้นที่ที่มีความต้องการใช้บริการที่หนาแน่น
  ปัจจุบันเครือข่ายโทรศัพท์เคลื่อนที่ระบบดิจิตอล GSM 1800
  สามารถให้บริการในเขตพื้นที่ให้บริการในเขตกรุงเทพมหานคร และตัวเมืองในจังหวัดใหญ่ เช่น
  เชียงใหม่ นครราชสีมา หาดใหญ่ เป็นต้น การให้บริการในเขตจังหวัดอื่นๆ DPC
  จะให้บริการผ่านเครือข่ายร่วมกับเครือข่ายของบริษัท โดยมีสัญญาการใช้บริการเครือข่ายร่วม
  (Network Roaming) ระหว่าง DPC กับบริษัท

  ลักษณะสำคัญของทั้งระบบอนาลอก NMT และระบบดิจิตอล GSM มีดังนี้

  - ระบบอนาลอก NMT

  เป็นการส่งสัญญาณในลักษณะเดียวกันกับการส่งคลื่นวิทยุทั่วไป ปัจจุบันได้มีการติดตั้งชุมสาย
  และสถานีฐานเพื่อรองรับการให้บริการครอบคลุมทั่วประเทศแล้ว ระบบอนาลอก NMT
  เหมาะสำหรับลูกค้าที่ต้องการใช้เพียงบริการขั้นพื้นฐานและมีพื้นที่ครอบคลุม ทั่วประเทศ
  กลุ่มลูกค้าเป้าหมายของระบบนี้คือ ลูกค้าในพื้นที่ต่างจังหวัดเป็นส่วนใหญ่ โดยในเดือนมกราคม
  2545 รายได้เฉลี่ยต่อผู้ใช้บริการต่อเดือน (Average Revenue Per Unit : ARPU)
  ของระบบอนาลอก NMT เท่ากับ 767 บาท

  - ระบบดิจิตอล GSM

  ระบบดิจิตอล GSM
  เป็นระบบโทรศัพท์เคลื่อนที่ดิจิตอลที่ได้มาตรฐานและมีจำนวนประเทศที่ให้บริการมากที่สุดในโลกคือกว่า
  85 ประเทศ บริษัทและบริษัทย่อยมีการให้บริการโทรศัพท์เคลื่อนที่ระบบดิจิตอล GSM
  ในสองย่านคลื่นความถี่ คือ 900 MHz และ 1800 MHz ซึ่งโดยปกติแล้วโทรศัพท์ระบบดิจิตอล
  GSM สามารถให้บริการเสริมในรูปแบบต่างๆ
  ที่นอกเหนือจากการบริการทางด้านเสียงได้หลากหลายตามวิวัฒนาการทางเทคโนโลยี
  บริษัทคาดว่าลูกค้าที่จะใช้บริการโทรศัพท์เคลื่อนที่ระบบดิจิตอล GSM ทั้งสองคลื่นความถี่ คือ
  ลูกค้าที่ต้องการใช้บริการที่มากกว่าการให้บริการขั้นพื้นฐานเพียงอย่างเดียว แต่อย่างไรก็ตาม
  บริการต่างๆ
  ที่เสนอโดยบริษัทนั้นจะมีความแตกต่างกันตามความเหมาะสมของกลุ่มลูกค้าเป้าหมายของสินค้าแต่ละชนิด
  โดยในเดือนมกราคม 2545 ARPU ของ GSM Advance เท่ากับ 1,170 บาท ส่วน ARPU ของ
  GSM 1800 เท่ากับ 1,204 บาท

  นอกเหนือจากคุณสมบัติดังกล่าวแล้ว ระบบดิจิตอล GSM ยังมีจุดเด่นอื่นๆ
  ที่แตกต่างจากระบบอนาลอก NMT ดังต่อไปนี้

  (ก) การสื่อสารระบบไอเอสดีเอ็น (ISDN – Integrated Service Digital Network)

  โทรศัพท์เคลื่อนที่ในระบบดิจิตอล GSM
  ได้รับการออกแบบให้อยู่บนพื้นฐานเดียวกันกับระบบไอเอสดีเอ็นอันเป็นวิวัฒนาการขั้นต่อไปของระบบโทรศัพท์ในอนาคต
  ซึ่งสามารถต่อเข้ากับสื่อผสม (Multimedia) ประเภทต่างๆ ได้ เช่น
  สามารถใช้โทรศัพท์เคลื่อนที่ระบบดิจิตอล GSM
  ต่อโดยตรงกับเครื่องคอมพิวเตอร์เพื่อส่งข้อมูลและภาพได้ในเวลาเดียวกันด้วยความเร็วในการส่งสูง
  หรือต่อเข้ากับเครื่องโทรสารเพื่อส่งหรือรับ ข้อความได้ เป็นต้น

  (ข) บริการพิเศษ

  โทรศัพท์เคลื่อนที่ระบบดิจิตอล GSM มีบริการเสริมพิเศษที่ใช้เทคโนโลยีที่ทันสมัย อาทิ การรับ-ส่ง
  E-Mail ผ่านโทรศัพท์เคลื่อนที่ โดยไม่จำเป็นต้องเป็นสมาชิกเครือข่ายอินเตอร์เน็ตใดๆ
  (Internet Integration) การรับข้อความจากสมาชิกเครือข่ายอินเตอร์เน็ตทั่วโลก (Web
  Messaging) และการส่งข้อความขนาดสั้นผ่านหน้าจอของเครื่องโทรศัพท์เคลื่อนที่ (Short
  Message Service) เป็นต้น ในขณะที่บริการเสริมของโทรศัพท์เคลื่อนที่ระบบอนาลอก NMT
  เป็นบริการเสริมที่เป็นลักษณะพื้นฐาน อาทิ การฝากข้อความอัตโนมัติ (Voice Mail Service)
  การประชุมทางโทรศัพท์ (Conference Call) และการรับสายเรียกซ้อน (Call Waiting)
  เป็นต้น

  (ค) บริการข้ามแดนอัตโนมัติ (International Roaming)

  ผู้ใช้บริการในระบบดิจิตอล GSM สามารถนำเครื่องโทรศัพท์เคลื่อนที่และ SIM Card
  ไปใช้บริการข้ามเขตพรมแดนในประเทศอื่นๆ
  เพียงแจ้งขอเปิดใช้บริการข้ามแดนอัตโนมัติกับบริษัทเท่านั้น ปัจจุบันโทรศัพท์เคลื่อนที่ GSM
  Advance สามา0รถใช้บริการข้ามแดนอัตโนมัติได้กว่า 85 ประเทศ 200 เครือข่ายทั่วโลก
  (ข้อมูล ณ วันที่ 31 ธันวาคม 2544) ส่วน GSM 1800
  นั้นคาดว่าจะสามารถเปิดให้บริการได้ในอนาคต

  นอกจากการแบ่งประเภทของการให้บริการเครือข่ายโทรศัพท์เคลื่อนที่ตามระบบที่ใช้เป็นระบบอนาลอก
  NMT และระบบดิจิตอล GSM แล้ว บริการโทรศัพท์เคลื่อนที่ของบริษัทและ DPC
  ยังสามารถแบ่งตามวิธีการเรียกเก็บค่าบริการออกเป็น 2 ประเภท คือ

  - การเรียกเก็บค่าบริการแบบ Post-paid

  เป็นการเรียกเก็บค่าบริการภายหลังจากที่ผู้ใช้บริการได้ใช้บริการเป็นที่เรียบร้อยแล้ว
  โดยจะเรียกเก็บในเดือนถัดไป โดยมีการเก็บค่าบริการแรกเข้า ค่าบริการรายเดือน และ
  ค่าบริการต่อนาทีตามระยะเวลาที่ใช้โทรศัพท์เคลื่อนที่

  - การเรียกเก็บค่าบริการแบบ Pre-paid

  เป็นการให้บริการโทรศัพท์เคลื่อนที่ระบบดิจิตอล GSM
  แบบเรียกเก็บค่าบริการใช้ล่วงหน้าภายใต้ชื่อ “1-2-Call!”
  ซึ่งเริ่มให้บริการตั้งแต่เดือนกรกฎาคม 2542 โดยเป็นโทรศัพท์ในระบบดิจิตอล GSM
  ที่ใช้ร่วมกับบัตรเติมเงิน (Scratch Card) ผู้ใช้บริการไม่ต้องลงทะเบียน
  ไม่มีการเก็บค่าบริการแรกเข้า ไม่มีค่าบริการรายเดือน และไม่ต้องเสียค่าประกันการใช้โทรศัพท์
  นอกจากนี้ยังหาซื้อได้สะดวก คือ สามารถซื้อได้ที่ร้านขายหนังสือ ร้านสะดวกซื้อ
  สถานีบริการน้ำมัน
  การเรียกเก็บค่าบริการแบบนี้เป็นการลดภาระค่าใช้จ่ายในการดำเนินงานต่างๆ เช่น
  ค่าใบแจ้งหนี้ ใบเสร็จรับเงิน เป็นต้น
  ตลอดจนเป็นการลดความเสี่ยงในการเรียกเก็บค่าใช้บริการของบริษัทได้อีกทางหนึ่ง

  (2) การจำหน่ายเครื่องโทรศัพท์เคลื่อนที่ ชุด SIM Card และการให้บริการต่าง ๆ ที่เกี่ยวข้อง

  ในการจำหน่ายเครื่องโทรศัพท์เคลื่อนที่ทั้งระบบ Post-paid และ Pre-paid (1-2-Call!)
  รวมถึงชุด Starter Kit และบัตรเติมเงินของสินค้า Prepaid นั้น
  บริษัทมิได้เป็นผู้ดำเนินการเองโดยตรง แต่จะเป็นหน้าที่ของผู้จัดจำหน่ายได้แก่ AWM
  ซึ่งเป็นบริษัทย่อยของบริษัท โดยจะรับผิดชอบในด้านการขายเครื่องโทรศัพท์เคลื่อนที่
  ที่สามารถนำมาจดทะเบียนใช้ในระบบของบริษัท
  ไม่ว่าจะเป็นการขายผ่านตัวแทนจำหน่ายในระบบแฟรนไชส์ ภายใต้ชื่อ “เทเลวิซ”
  การขายผ่านตัวแทนจำหน่ายทั่วไป (Dealer) การขายตรง (Direct Sales)
  และการขายให้แก่ลูกค้ากลุ่มบริษัทต่างๆ (Corporate Sales) นอกจากนี้ยังมีผู้จัดจำหน่ายทั่วไป
  ที่ขายเครื่องโทรศัพท์เคลื่อนในระบบดิจิตอล GSM ได้แก่ บริษัท เอ็ม ลิ้งค์ เอเชีย คอร์ปอเรชั่น
  จำกัด และ บริษัท สามารถ อี-เทรดดิ้ง จำกัด

  ส่วนการจำหน่ายบัตรเติมเงินของระบบ Pre-paid นั้น
  จะมีการเพิ่มช่องทางไปยังกลุ่มของร้านค้าที่ไม่ใช่ร้านขายอุปกรณ์โทรศัพท์เคลื่อนที่โดยตรง (Non
  Telecom Shop) เพื่อให้สามารถเข้าถึงผู้ใช้บริการของ 1-2-Call! ได้ดียิ่งขึ้น
  ทำให้ผู้ใช้บริการมีความสะดวกสบายในการซื้อบัตรเติมเงินเพิ่มขึ้น
  ช่องทางดังกล่าวจะประกอบไปด้วย

  1. ร้านค้าขายส่ง (Wholesalers)
  ทำหน้าที่เป็นตัวแทนจำหน่ายในแต่ละพื้นที่โดยจะทำการกระจายบัตรเติมเงินไปให้กับร้านค้าย่อยในพื้นที่ของตัวเอง

  2. กลุ่มร้านค้า Key Accounts จะเป็นร้านค้าที่มีร้านสาขา (Chain Store) หลายๆ สาขา
  เช่น ร้านสะดวกซื้อ (Convenience Store) ปั๊0มน้ำมัน โดยกลุ่มร้านค้า Key Accounts
  จะเป็นผู้กระจายบัตรเติมเงิน00ไปยังร้านสาขาของตัวเอง

  3. ตู้ ATM โดยผู้ใช้บริการสามารถเติมเงินด้วยตนเองโดยใช้บริการตัดชำระบัญชีผ่านทางตู้ ATM
  ของธนาคารกรุงเทพ จำกัด (มหาชน), ธนาคารกสิกรไทย จำกัด (มหาชน),
  ธนาคารทหารไทย (จำกัด) และ ธนาคารกรุงศรีอยุธยา (จำกัด)

  4. Electronic Payment Service (EPS) ลูกค้า 1-2-Call!
  สามารถเติมเงินผ่านทางอุปกรณ์ EPS ได้ตามจุดชำระเงินต่างๆเช่น Power Buy, 1-2-Call!
  shop เป็นต้น

  5. Internet เพื่ออำนวยความสะดวกให้กับลูกค้า บริษัทจึงได้เปิดบริการทาง Internet
  ผ่านทาง web site: www.One-2-Call!.com เพื่อเป็นอีกทางเลือกหนึ่งสำหรับการชำระเงิน
  ซึ่งในระยะแรกได้เปิดให้บริการเฉพาะกับลูกค้าธนาคารกสิกรไทย (จำกัด) เท่านั้น

  สำหรับการให้บริการอื่นๆ
  บริษัทมีสำนักงานบริการซึ่งเป็นสาขาของบริษัทเพื่ออำนวยความสะดวกให้กับผู้ใช้บริการเกี่ยวกับงานทะเบียนต่างๆ
  และรับชำระค่าบริการจากผู้ใช้บริการ โดย ณ วันที่ 31 ธันวาคม 2544
  บริษัทมีสำนักงานบริการทั้งสิ้น 23 แห่ง อยู่ในเขตกรุงเทพมหานคร จำนวน 12 แห่ง
  และในพื้นที่ต่างจังหวัดอีก 11 แห่ง
  ซึ่งสำนักงานบริการบางแห่งให้บริการตรวจเช็คสภาพและซ่อมเครื่องโทรศัพท์เคลื่อนที่
  บริการแลกเปลี่ยนเครื่องโทรศัพท์และจำหน่ายเครื่องโทรศัพท์พร้อมทั้งอุปกรณ์เสริมอีกด้วย

  3.2 การตลาดและภาวะการแข่งขัน

  (1) กลยุทธ์0ทางการตลาดและกลุ่มลูกค้าเป้าหมาย

  บริษัทดำเนินธุรกิจเป็นผู้ให้บริการเครือข่ายระบบโทรศัพท์เคลื่อนที่
  ซึ่งมีรายได้จากการที่ลูกค้าใช้บริการติดต่อสื่อสารผ่านระบบเครือข่ายของบริษัทตามระยะเวลาและจำนวนครั้งที่ใช้
  ดังนั้นแนวทางในการเพิ่มรายได้ให้บริษัทคือ การเพิ่มจำนวนผู้ใช้บริการในระบบให้มากขึ้น
  และการทำให้ลูกค้าเพิ่มระยะเวลาและจำนวนครั้งในการใช้บริการเครือข่าย
  กลยุทธทางการตลาดที่บริษัทใช้เพื่อให้บรรลุแนวทางข้างต้นมีดังนี้

  (ก) การสร้าง Brand Identity และ Brand personality
  ให้กับสินค้าของบริษัทเพื่อสื่อให้ผู้บริโภคได้ทราบถึงจุดเด่นของสินค้าแต่ละตัวที่มีคุณสมบัติแตกต่างกันเพื่อเสนอเป็นทางเลือกของผู้บริโภคที่มีความต้องการแตกต่างกัน

  (ข) การขยายฐานลูกค้าใหม่

  บริษัทให้ความสำคัญในการขยายฐานลูกค้าใหม่
  โดยบริษัทได้กำหนดแนวทางสำหรับแต่ละผลิตภัณฑ์ไว้ ดังนี้

  - GSM Advance

  ระบบดิจิตอล GSM Advance เป็นระบบที่มีเทคโนโลยีสูงกว่าระบบอนาลอก NMT
  ทำให้สามารถให้บริการได้มากกว่าการสื่อสารทางเสียง
  ซึ่งกลุ่มลูกค้าเป้าหมายคือลูกค้าทั่วประเทศที่รักความทันสมัยและต้องการใช้บริการที่มีคุณภาพสูงและบริการเสริมที่หลากหลาย
  ซึ่งบริษัทจะเน้นการขยายฐานลูกค้าใหม่สำหรับระบบดิจิตอล GSM Advance
  โดยเพิ่มบริการเสริมพิเศษต่างๆ

  - 1-2-Call!

  เนื่องจากจุดขายของโทรศัพท์ 1-2-Call! คือ
  บริการสำหรับลูกค้าที่ต้องการความอิสระในการควบคุมค่าใช้จ่าย
  โดยจะไม่มีการจ่ายค่าบริการรายเดือน และไม่ต้องจดทะเบียนเลขหมาย
  บริษัทจึงจัดกลุ่มลูกค้าเป้าหมายเป็นคนละกลุ่มกับกลุ่มลูกค้าที่เป็นผู้ใช้บริการโทรศัพท์เคลื่อนที่ในลักษณะ
  Post-paid โดยกลุ่มลูกค้าเป้าหมายของโทรศัพท์ 1-2-Call! ได้แก่
  ลูกค้าประเภทวัยรุ่นที่เริ่มใช้โทรศัพท์เคลื่อนที่ ลูกค้าที่ใช้ Airtime ในระดับค่อนข้างต่ำ
  และลูกค้าที่ไม่ประสงค์จะระบุชื่อในการขอจดทะเบียนเลขหมาย

  - GSM 1800

  บริษัทได้วางตำแหน่งของผลิตภัณฑ์ของ GSM 1800 ซึ่งดำเนินกิจการโดย DPC
  เป็นโทรศัพท์เคลื่อนที่สำหรับลูกค้าที่ต้องการการติดต่อที่มีประสิทธิภาพสูงทั้งพื้นที่บริการ และ
  คุณภาพของเครือข่าย แต่เป็นความต้องการการสื่อสารขั้นพื้นฐาน เช่น การ
  สื่อสารด้วยเสียงหรือบริการเสริมขั้นพื้นฐานที่ไม่ต้องการการใช้งานที่ซับซ้อน
  ซึ่งกลุ่มลูกค้าเป้าหมายนี้มีเป็นจำนวนมากโดยเฉพาะในตลาดภูมิภาคที่ยังมีจำนวนผู้ใช้มือถือไม่สูงมากนัก

นอกเหนือจากการกำหนดแนวทางของแต่ละผลิตภัณฑ์แล้ว ทางบริษัทยังได้กำหนด
แนวทางด้านการมุ่งเน้นขยายฐานลูกค้าในตลาดภูมิภาค
ซึ่งเป็นจุดที่ทางบริษัทมีความได้เปรียบในการแข่งขันเหนือผู้ประกอบการอื่นๆ
จากการที่บริษัทมีโครงข่ายที่มีพื้นที่ ครอบคลุมทั่วประเทศ
ดังนั้นบริษัทจึงสามารถทำกิจกรรมทางการตลาดอย่างต่อเนื่องเพื่อขยายฐานลูกค้าได้ทันที
ซึ่งเป็นการยึดตลาดก่อนการเข้ามาของคู่แข่งขัน ในขณะที่
ผู้ประกอบการรายอื่นจะมุ่งเน้นการทำตลาดเฉพาะในเขตกรุงเทพฯและปริมณฑลซึ่งมี
ผู้แข่งขันมากราย
ประกอบกับเป็นตลาดที่มีจำนวนผู้ใช้มือถือค่อนข้างสูงเมื่อเทียบกับประชากรที่อาศัยอยู่ในเขตนี้

  (ค) การมุ่งรักษาฐานลูกค้าเก่า บริษัทเน้นการให้บริการที่มีประสิทธิภาพ มีการดำเนิน
  กิจกรรมทางการตลาดในช่วงระยะเวลาต่างๆ
  เพื่อสนองความต้องการของลูกค้าและสร้างความพึงพอใจสูงสุดให้กับลูกค้า
  โดยบริษัทได้มีการเสนอสิทธิพิเศษต่างๆ ให้กับลูกค้าอย่างต่อเนื่อง
  ซึ่งบริษัทจะมีการจัดกลุ่มลูกค้าออกเป็นกลุ่มย่อยและเสนอสิทธิพิเศษที่
  แตกต่างกันเพื่อให้สามารถตอบสนองได้ตรงตามความต้องการของลูกค้าแต่ละประเภทรวมถึงพิจารณาปัจจ้ยทางด้าน
  Profitability ประกอบกันด้วย
  นอกจากนี้บริษัทยังมีการจัดรายการส่งเสริมการขายโดยเสนอเครื่องโทรศัพท์ราคาพิเศษให้สำหรับลูกค้าเก่าที่ต้องการเปลี่ยนเครื่องโทรศัพท์เคลื่อนที่ใหม่โดยยังสามารถรักษาเบอร์เดิมเอาไว้
  รวมไปถึงการตอบแทนลูกค้าโครงการสิทธิพิเศษต่างๆ มากมาย เช่น โครงการ Minute Plus
  ที่ทางบริษัทจัดทำร่วมกับบริษัทชั้นนำต่างๆ เพื่อมอบรางวัลและสิทธิพิเศษให้กับผู้ใช้บริการ
  ไม่ว่าจะเป็นส่วนลดโรงแรม ร้านอาหาร หรือ โรงพยาบาล เป็นต้น

  (ง) การพัฒนารูปแบบบริการเสริมพิเศษ

  บริษัทยังคงมุ่งมั่นในการพัฒนารูปแบบบริการเสริมพิเศษใหม่ๆ ให้กับผู้ใช้บริการ
  เพื่อตอบสนองความต้องการของลูกค้าอย่างต่อเนื่อง รวมถึงการเพิ่มรายได้ให้กับบริษัท

  นอกจากนั้น บริษัทยังได้มีนโยบายที่จะพัฒนาการให้บริการแบบ Non-Voice รูปแบบอื่นๆ
  สำหรับระบบดิจิตอล GSM ซึ่งถือได้ว่าเป็นเทคโนโลยีชั้นสูงที่ให้บริการแก่ลูกค้าในหลายรูปแบบ
  เพื่อรักษาภาพลักษณ์ของผู้นำในด้านเทคโนโลยีและบริการรูปแบบใหม่
  และเป็นการสร้างความพึงพอใจให้แก่ลูกค้า บริการ Non-Voice

  GPRS

  การนำเทคโนโลยี GPRS (General Packet Radio Service) มาใช้กับเครือข่าย GSM
  จะสามารถเชื่อมโยงเครือข่าย GSM กับเครือข่าย Internet Protocol (IP) ภายนอกได้
  และทำการส่งข้อมูลได้สูงถึงระดับ 40 Kbps. (Kilobit per Second)
  วิธีการคิดค่าใช้บริการ ก็จะคิดตามปริมาณการรับ-ส่งข้อมูลผ่านเครือข่าย

  mobileLIFE

  บริการ WAP (Wireless Application Protocol)
  ที่รวบรวมบริการหลากหลายรูปแบบเพื่อกลุ่มลูกค้า ดิจิตอล GSM
  ในการท่องโลกอินเตอร์เน็ตผ่านทางโทรศัพท์เคลื่อนที่ระบบ โดยมีบริการต่างๆ ได้แก่ ดังนี้
  E-Mail บริการค้นหาเวบไซต์ การเล่นเกมส์ การซื้อสินค้า การธุรกรรมกับธนาคาร
  บริการข่าวสารและความบันเทิง เป็นต้น

  mUP2DATE

  บริการรับข้อมูลตามความต้องการของกลุ่มลูกค้าระบบดิจิตอล GSM
  เป็นการเลือกรับเฉพาะข้อมูลข่าวสารที่ผู้ใช้บริการสนใจเช่น การบริการข้อมูลจากตลาดหลักทรัพย์
  จับตาดูความเคลื่อนไหวของหลักทรัพย์ที่สนใจ บริการข้อมูลผลการแข่งขันการกีฬา
  และข้อมูลด้านความบันเทิง เช่น ตารางการฉายภาพยนตร์

  Location Base Service

  Location Base Service คือ บริการค้นหาเส้นทางผ่านทางโทรศัพท์เคลื่อนที่โดยจะมี 2
  บริการหลักสำหรับผู้ที่ต้องการทราบเส้นทางอย่างเร่งด่วน
  โดยผ่านทางโทรศัพท์เคลื่อนที่ระบบดิจิตอล GSM ได้แก่ บริการ mCLOSE2ME
  คือการให้บริการข้อมูลของสถานที่และเส้นทางอย่างคร่าว ๆ
  ของสถานที่ที่ผู้ใช้บริการต้องการทราบภายใน รัศมี 5 กิโลเมตรจากจุดที่อยู่ในปัจจุบัน และ
  mLOOK4FRIEND
  คือบริการค้นหาเพื่อนผ่านทางโทรศัพท์เคลื่อนที่โดยผู้ใช้บริการสามารถทราบตำแหน่งที่อยู่ของผู้ที่ต้องการติดต่อผ่านทางโทรศัพท์เคลื่อนที่

  (ง) การขยายและพัฒนาระบบเครือข่าย

  เนื่องจากคุณภาพ
  และพื้นที่บริการของเครือข่ายเป็นปัจจัยที่สำคัญสำหรับธุรกิจให้บริการโทรศัพท์เคลื่อนที่
  ดังนั้นบริษัทจึงมุ่งมั่นที่จะขยายและพัฒนาเครือข่ายเพื่อสร้างความแตกต่างจากคู่แข่งขัน
  โดยบริษัทได้เร่งขยายเครือข่ายของระบบดิจิตอล GSM ให้ครอบคลุม พื้นที่ให้มากขึ้น
  ซึ่งนอกเหนือจากการขยายพื้นที่ภายนอกอาคารแล้ว
  บริษัทยังให้ความสำคัญกับการขยายพื้นที่ให้บริการรวมทั้งเพิ่มความสามารถในการรองรับจำนวนลูกค้าในอาคาร
  (In Building Coverage) ด้วยเช่นกัน โดยเฉพาะอาคารที่เป็นจุดสาธารณะต่างๆ เช่น
  อาคารสำนักงาน, ศูนย์การค้า รวมไปถึงที่จอดรถยนต์ และ โรงแรมชั้นนำต่างๆ เป็นต้น

  นอกจากนี้การที่บริษัทได้เข้าไปถือหุ้นใน DPC และจะมีการ0อนุญาตให้ใช้เครือข่ายร่วม
  (Network Roaming) กันได้ทั้งโทรศัพท์เคลื่อนที่ GSM Advance และ GSM 1800
  ซึ่งจะทำให้คุณภาพของการให้บริการของทั้งสองระบบดีขึ้น
  นอกจากนี้บริษัทยังสามารถประหยัดเงินลงทุนที่ใช้ในการขยายเครือข่ายได้จากการวางแผนการขยายเครือข่ายร่วมกันเพื่อเพิ่มประสิทธิภาพและความสามารถในการรองรับของเครือข่ายให้มากที่สุด
  มีการใช้ความถี่ของทั้งสองระบบให้มีประสิทธิภาพสูงสุด ซึ่งเป็นการลดความซ้ำซ้อนของการลงทุน
  และได้ประโยชน์จากการประหยัดต่อขนาด (Economy of Scale) ในการจัดซื้ออุปกรณ์
  และการใช้สถานที่ตั้ง (Location) สถานีฐาน (Base Station) ร่วมกัน เป็นต้น

  (จ) การให้ความสำคัญกับบริการหลังการขาย

  บริษัทได้จัดให้มีโครงการที่จะให้บริการหลังการขายให้กับลูกค้าอย่างมีประสิทธิภาพมากขึ้นเช่น

  - Call Center
  เป็นศูนย์กลางข่าวสารข้อมูลที่มีประโยชน์ได้มาตรฐานและถูกต้องสำหรับผู้ใช้บริการด้วยบริการที่สะดวกสบาย
  รวดเร็ว โดยผู้ใช้บริการสามารถติดต่อสอบถามหรือให้คำแนะนำเกี่ยวกับการใช้บริการ
  เครือข่ายการให้บริการ, บริการเสริม หรือรายละเอียดต่างๆ
  รวมถึงการใช้งานมือถือในแต่ละรุ่น เป็นต้น

  - Service Dealer จัดโครงการอบรมให้ตัวแทนจำหน่าย
  และพัฒนาศักยภาพของตัวแทนจำหน่ายให้มีความสามารถบริการซ่อมโทรศัพท์เคลื่อนที่ให้กับลูกค้าโดยจะให้มีตัวแทนจำหน่ายที่ให้บริการ
  (Service Dealer) กระจายอยู่ทุกจังหวัดทั่วประเทศ

  - Temp-O-Phone ในกรณีที่ลูกค้าต้องนำเครื่องเข้าตรวจซ่อม
  ศูนย์บริการของบริษัทจะมีบริการเครื่องทดแทนให้ใช้ชั่วคราว
  ในกรณีที่ไม่สามารถซ่อมเครื่องเสร็จภายใน 24 ชั่วโมง

  - Service Caravan
  เป็นศูนย์บริการเคลื่อนที่เพื่อให้บริการตรวจซ่อมตัวเครื่องโทรศัพท์เคลื่อนที่ให้กับลูกค้าในจังหวัดหลักทั่วประเทศ

  - การพัฒนาระบบการลงทะเบียน บริษัทได้พัฒนาระบบการลงทะเบียนเพื่อให้

  ผู้ใช้บริการได้รับความสะดวกมากขึ้น
  ผู้ใช้บริการสามารถจดทะเบียนได้ทุกวันซึ่งเมื่อลงทะเบียนแล้วภายใน 3 ชั่วโมง
  ก็สามารถใช้โทรศัพท์โทรออกหรือรับสายเข้าได้ทันที นอกจากนี้บริษัทยังเปิดรับต่อบริการ
  (Reconnect) ในกรณีที่โทรศัพท์เคลื่อนที่ถูกระงับการใช้บริการให้ใช้งานได้ภายใน 1 ชั่วโมง
  และทางบริษัทยังได้อำนวยความสะดวกให้กับผู้ใช้บริการ
  โดยการเพิ่มจุดบริการงานทะเบียนผ่านทาง Telewiz ที่มีสาขาต่างๆ กระจายอยู่ทั่วประเทศ
  ตลอดจนบริการรับเปลี่ยนแปลงทะเบียนทางไปรษณีย์สำหรับผู้ใช้บริการที่ไม่สะดวกที่จะมาติดต่อกับศูนย์บริการหรือสำนักงานสาขาของบริษัท

  - การอำนวยความสะดวกด้านการรับชำระเงิน
  บริษัทได้ทำการขยายจุดรับชำระเงินและเพิ่มวิธีการชำระเงิน
  เพื่อให้ผู้ใช้บริการมีช่องทางในการชำระค่าใช้บริการได้ตรงตามความต้องการและได้รับความสะดวกมากที่สุด
  โดยผู้ใช้บริการสามารถชำระค่าบริการด้วยเงินสดและบัตรเครดิตผ่านสำนักงานบริการ
  สำนักงานสาขาของบริษัท ศูนย์บริการเทเลวิซ
  การชำระค่าบริการด้วยเงินสดที่เคาน์เตอร์ธนาคารพาณิชย์ การชำระค่าบริการด้วยบัตรเอทีเอ็ม
  การชำระเงินในบัตร Prepaid Card
  หรือการเติมเงินโดยการตัดชำระบัญชีธนาคารโดยผ่านตู้เอทีเอ็ม การชำระค่าบริการทางโทรศัพท์
  (Telepayment) การชำระเงินผ่านทาง Internet การชำระเงินผ่านทางอุปกรณ์
  Electronic Payment Service ซึ่งตั้งอยู่ตามจุดชำระเงินของร้านค้าชั้นนำต่างๆ หรือ
  โดยหักบัญชีธนาคาร นอกจากนั้นผู้ใช้บริการยังสามารถชำระค่าบริการ ณ ที่ทำการไปรษณีย์
  หรืออาจจะชำระค่าบริการทางไปรษณีย์ โดยตั๋วแลกเงินไปรษณีย์ ธนาณัติ หรือเช็ค
  นอกจากนี้ช่องทางการชำระเงินใหม่ได้แก่ ชำระทางอินเตอร์เน็ตผ่านทาง Service on the
  net ชำระผ่าน GSM mobileLIFE ชำระผ่านจุดรับชำระเงินอัตโนมัติ (KIOSK) ซึ่งตั้งอยู่ ณ
  สำนักงานบริการ AIS ในเขตกรุงเทพมหานคร

  (2) การจำหน่ายและช่องทางการจำหน่าย

  ในการจดทะเบียนเลขหมายโทรศัพท์เคลื่อนที่เพื่อให้ลูกค้าเข้าใช้บริการในระบบเครือข่าย
  ส่วนใหญ่จะดำเนินการไปพร้อมกับการจำหน่ายเครื่องโทรศัพท์เคลื่อนที่
  ซึ่งบริษัทมีช่องทางการจำหน่ายสำหรับเครื่องโทรศัพท์ในระบบดิจิตอล GSM Advance
  ระบบอนาลอก NMT ระบบ 1-2-Call! และ ระบบดิจิตอล GSM 1800 ดังนี้

  (ก) การจำหน่ายผ่านตัวแทนจำหน่าย

  บริษัทมีหลักเกณฑ์ในการแต่งตั้งตัวแทนจำหน่ายโดยพิจารณาจากทำเลที่ตั้ง ศักยภาพ
  และสถานะทางการเงินเป็นสำคัญ
  เพื่อให้บริษัทมีความเชื่อมั่นในระดับหนึ่งว่าตัวแทนจำหน่ายนั้นมีศักยภาพเพียงพอในการดำเนินธุรกิจและดูแลลูกค้าได้อย่างต่อเนื่อง
  นอกจากนี้สำหรับพื้นที่ต่างจังหวัดการแต่งตั้งตัวแทนจำหน่ายจะแต่งตั้งผู้ที่มีความคุ้นเคยในพื้นที่และเป็นนักธุรกิจรายใหญ่ของพื้นที่เป็นสำคัญ
  ตัวแทนจำหน่ายจะแบ่งเป็น 3 ประเภท ดังนี้

  ตัวแทนจำหน่ายในระบบแฟรนไชส์ ภายใต้ชื่อ “เทเลวิซ”

  ณ วันที่ 31 ธันวาคม 2544 บริษัทมีตัวแทนจำหน่ายในระบบแฟรนไชส์จำนวนทั้งสิ้นมากกว่า 100
  รายโดยมีร้านค้ามากกว่า 280 แห่ง ทั่วประเทศ
  โดยบริษัทจะให้สิทธิตัวแทนจำหน่ายในระบบแฟรนไชส์ในการดำเนินการ
  ภายใต้สัญญาให้สิทธิใช้เครื่องหมายการค้าจำหน่ายสินค้าและบริการ โดยมีอายุสัญญา 1 ปี ดังนี้

  1) สิทธิในการจำหน่ายสินค้า ภายใต้เครื่องหมายการค้าของบริษัท

  2) สิทธิในการให้บริการรับจดทะเบียนเลขหมาย ให้บริการเกี่ยวกับงานทะเบียนต่างๆ
  และเป็นผู้ให้บริการรับชำระค่าบริการหรือค่าใช้จ่ายอื่นใด

  บริษัทจะเป็นผู้กำหนดเงื่อนไข และควบคุมคุณภาพและมาตรฐานของการให้บริการ
  แนวทางในการดำเนินการของตัวแทนจำหน่าย เช่น การเลือกและพัฒนาสถานที่
  การโฆษณาและส่งเสริมการขาย วิธีการรับชำระเงิน เพื่อให้ได้มาตรฐานตามที่บริษัทกำหนด

  ในการเข้าเป็นตัวแทนจำหน่ายในระบบแฟรนไชส์
  ต้องมีการชำระค่าสิทธิในการใช้เครื่องหมายการค้าเริ่มแรก 100,000 บาท
  และถ้ามีการขยายเขตการจำหน่ายต้องชำระค่าสิทธิเพิ่มอีกจำนวน 50,000 บาทต่อเขตจำหน่าย

  ตัวแทนจำหน่ายทั่วไป (Dealer)

  ณ วันที่ 31 ธันวาคม 2544 บริษัทมีตัวแทนจำหน่ายจำนวนทั้งสิ้นกว่า 790 ราย โดย
  ตัวแทนจำหน่ายทั่วไปนี้ได้รับแต่งตั้งให้เป็นผู้จำหน่ายสินค้าของบริษัท ได้แก่
  เครื่องโทรศัพท์เคลื่อนที่ โทรศัพท์ติดตามตัว, ชุด Starter Kit และบัตรเติมเงิน
  รวมทั้งอุปกรณ์เสริมต่างๆ

  นอกเหนือจากรายได้จากการจำหน่ายสินค้าและบริการแล้ว ตัวแทนจำหน่ายทั้ง 2 ประเภท
  จะได้รับค่าตอบแทนจากการลงทะเบียน
  ให้ลูกค้าเป็นสมาชิกการใช้บริการโทรศัพท์เคลื่อนที่ในดิจิตอล GSM Advance และระบบอนาลอก
  NMT ตามอัตราที่บริษัทกำหนด

  ตัวแทนจำหน่ายระบบ 1-2-Call!

  นอกเหนือจากการจำหน่ายผลิตภัณฑ์ 1-2-Call! ผ่านระบบตัวแทนจำหน่ายเดียวกันกับดิจิตอล
  GSM Advance และระบบอนาลอก NMT แล้ว
  บริษัทยังได้จำหน่ายบัตรเติมเงินผ่านช่องทางการจำหน่ายรูปแบบใหม่
  เพื่ออำนวยคามสะดวกให้กับลูกค้าในการหาซื้อบัตรเติมเงินโดยการขยายช่องทางการจัดจำหน่ายไปในธุรกิจอื่นๆ
  ที่ไม่ใช่ร้านขายโทรศัพท์เคลื่อนที่โดยตรง เช่น ร้านขายหนังสือ ร้านสะดวกซื้อ สถานีบริการน้ำมัน
  ร้านจำหน่ายซีดี-เทป เป็นต้น โดยบริษัทจัดทำสัญญาแต่งตั้งตัวแทนจำหน่ายให้จำหน่ายผลิตภัณฑ์
  1-2-Call!

  จำนวนตัวแทนจำหน่ายทั้ง 2 ประเภทของบริษัท ณ วันที่ 31 ธันวาคม 2544 มีดังนี้

+------------+------------+-------+------------+------------+---------+
|            | จำนวนต     |       | จำนวนต     |            | รวม     |
|            | ัวแทนจำหน่าย |       | ัวแทนจำหน่าย |            |         |
|            | เ          |       | บัตร        |            |         |
|            | ครื่องโทรศัพท์ |       | เติมเงินระบบ |            |         |
|            |            |       | 1-2-Call!  |            |         |
+------------+------------+-------+------------+------------+---------+
|            | ร          | ทั่วไป  | Key        | W          |         |
|            | ะบบแฟรนไชส์ |       | Accounts   | holesalers |         |
+------------+------------+-------+------------+------------+---------+
| กร         | 45         | 242   | 24         | 4          | 315     |
| ุงเทพมหานคร |            |       |            |            |         |
+------------+------------+-------+------------+------------+---------+
| จังหวัดอื่น ๆ  | 64         | 548   | -          | 40         | 652     |
+------------+------------+-------+------------+------------+---------+
|   รวม      | 109        | 790   | 24         | 44         | 967     |
+------------+------------+-------+------------+------------+---------+

  ตัวแทนจำหน่ายระบบ GSM 1800

  ณ 31 ธันวาคม 2544 DPC มีการจำหน่ายผลิตภัณฑ์โทรศัพท์เคลื่อนที่ระบบ GSM 1800
  ผ่านตัวแทนจำหน่ายจำนวนกว่า 500 ราย
  ซึ่งส่วนใหญ่จะเป็นตัวแทนจำหน่ายรายเดียวกับที่ได้กล่าวข้างต้น อย่างไรก็ตาม
  จะมีตัวแทนจำหน่ายของ GSM 1800 จำนวน 12 รายซึ่งจำหน่ายเฉพาะระบบ GSM 1800

  อย่างไรก็ตามคาดว่าในอนาคต บริษัท DPC จะใช้ช่องทางการจำหน่ายและบริการต่างๆ
  ร่วมกับบริษัทมากขึ้น เพื่อเป็นการขยายขอบเขตการจำหน่ายผลิตภัณฑ์และบริการได้อย่างทั่วถึง

  (ข) การขายตรง

  บริษัทไม่มุ่งเน้นการแข่งขันกับตัวแทนจำหน่ายในระบบแฟรนไชส์ ตัวแทนจำหน่ายทั่วไป
  แต่จะเน้นการบริการให้แก่กลุ่มลูกค้าสถาบันซึ่งอาจมีความต้องการใช้งานโทรศัพท์เพิ่มเติม
  โดยมีการซื้อเป็นจำนวนมากภายใต้เงื่อนไขที่แตกต่างกันตามลักษณะธุรกิจ
  โดยมีการจดทะเบียนในนามนิติบุคคล เป็นต้น

  (3) ภาวะอุตสาหกรรมและการแข่งขัน

  (ก) ภาวะอุตสาหกรรมโทรศัพท์เคลื่อนที่

  อุตสาหกรรมโทรศัพท์เคลื่อนที่ในประเทศไทยอยู่ภายใต้การควบคุมของหน่วยงานหลัก 2 หน่วยงาน
  คือ ทศท. และ กสท. โดยหน่วยงานทั้งสองดังกล่าวสังกัดกระทรวงคมนาคม
  โดยงานด้านการควบคุมคลื่นความถี่อยู่ในความรับผิดชอบของกรมไปรษณีย์โทรเลข

  ทศท. นอกจากจะมีฐานะเป็นผู้ดูแลและควบคุมอุตสาหกรรมแล้ว
  ยังเป็นผู้ให้บริการโทรศัพท์พื้นฐานสำหรับการสื่อสารภายในประเทศ
  และระหว่างประเทศเพื่อนบ้านที่มีพรมแดนติดต่อกับประเทศไทย ในขณะที่ กสท.
  ให้บริการโทรศัพท์ระหว่างประเทศ นอกจากนี้ทั้ง ทศท. และ กสท.
  ยังให้บริการโทรศัพท์เคลื่อนที่ แต่ภายใต้เครือข่ายที่จำกัด

  อัตราค่าใช้บริการ ค่ามัดจำ และค่าธรรมเนียมต่างๆ
  ที่ผู้ประกอบการโทรศัพท์เคลื่อนที่เรียกเก็บจากผู้เปิดใช้บริการนั้นอยู่ภายใต้การควบคุมของ ทศท.
  และ กสท. ผู้ให้สัญญาร่วมการงานนั้นๆ
  รายได้ส่วนใหญ่ของผู้ประกอบการมาจากค่าธรรมเนียมการจดทะเบียน (Registration fee)
  ค่าบริการรายเดือน (Monthly fee) และค่าใช้โทรศัพท์ (Airtime)
  ซึ่งคิดเป็นรายนาทีเฉพาะการโทรออกเท่านั้น
  ปัจจุบันยังไม่มีการคิดค่าบริการสำหรับผู้รับโทรศัพท์ปลายทางไม่ว่าจะเป็นการโทรในประเทศเขตพื้นที่เดียวกัน
  ต่างพื้นที่หรือการโทรทางไกลทั้งในและต่างประเทศยกเว้นในกรณีที่เป็นการให้บริการข้ามแดน
  (International Roaming) ผู้ประกอบการจะได้รับรายได้ทั้งจากการรับสายเข้าและโทรออก

  สัญญาร่วมการงานที่ ทศท. และ กสท.
  ทำกับเอกชนสำหรับการให้บริการโทรศัพท์เคลื่อนที่สามารถสรุปได้ดังต่อไปนี้

+------------------+---------------------------------------------------+
| ผู้ให้สัมปทาน        | บริษัทที่ได้รับสัมปทาน                                   |
+------------------+---------------------------------------------------+
| 1. ทศท.          | บริษัท แอดวานซ์ อินโฟร์ เซอร์วิส จำกัด (มหาชน)            |
+------------------+---------------------------------------------------+
| 2. กสท.          | บริษัท โทเทิล แอ็คเซ็ส คอมมิวนิเคชั่นส์ จำกัด (มหาชน)        |
|                  |                                                   |
|                  | บริษัท ดิจิตอล โฟน จำกัด (DPC)                         |
|                  |                                                   |
|                  | บริษัท ทีเอ-ออเรนจ์ จำกัด (TA Orange)                  |
|                  |                                                   |
|                  | บริษัท ฮัทชิสัน ซีเอที ไวร์เลส มัลติมีเดีย จำกัด               |
+------------------+---------------------------------------------------+

  นอกเหนือจากบริษัทที่ได้ทำสัญญาร่วมการงานกับ ทศท. และ กสท. ข้างต้นแล้ว
  ยังมีผู้ประกอบการในภาครัฐอีก 2 ราย ได้แก่ ทศท. และ กสท.

  ตลาดโทรศัพท์เคลื่อนที่มีการขยายตัวค่อนข้างสูงตั้งแต่ปี 2542 เป็นต้นมา
  โดยอัตราการเจริญเติบโตของผู้ใช้โทรศัพท์เคลื่อนที่เพิ่มสูงขึ้นเป็นร้อยละ 22 ปี 2543
  เพิ่มขึ้นในอัตราร้อยละ 20 และมีการขยายตัวเพิ่มอย่างมากถึงร้อยละ 118 ในปี 2544
  ส่งผลให้อัตราส่วนของจำนวนผู้ใช้โทรศัพท์เคลื่อนที่ในประเทศไทยต่อจำนวนประชากร 100 คน
  (Penetration Rate) สูงขึ้นจากอัตราร้อยละ 4.3 ในปี 2542 เพิ่มขึ้นเป็นร้อยละ 5.85
  ในปี 2543 และร้อยละ 12.69 ณ สิ้นปี 2544
  ซึ่งเป็นระดับที่ต่ำเมื่อเทียบกับประเทศอื่นที่มีระดับการพัฒนาทางเศรษฐกิจใกล้เคียงกัน
  เป็นเครื่องชี้ว่าอุตสาหกรรมโทรศัพท์เคลื่อนที่ในประเทศไทยยังคงมีแนวโน้มที่จะเติบโตต่อไปได้

  (ข) การแข่งขัน

  ผู้ประกอบกิจการโทรศัพท์เคลื่อนที่หลักมี 2 รายคือ บริษัท และ TAC
  ทั้งสองรายมีส่วนแบ่งการตลาดรวมกันสูงถึงร้อยละ 94.5[1]² ผู้ประกอบการรายอื่นๆ ได้แก่
  DPC ซึ่งเป็นบริษัทย่อยของบริษัท รวมทั้งหน่วยงานรัฐอย่าง ทศท. และ กสท. ในปี 2543
  จำนวนของผู้ใช้โทรศัพท์เคลื่อนที่เพิ่มสูงขึ้นมาก โดยมีอัตราเพิ่มขึ้นร้อยละ 20
  เนื่องจากมีการเสนอรายการส่งเสริมการขายที่จูงใจ
  และการปรับลดราคาโทรศัพท์เคลื่อนที่ของผู้ประกอบการหลักทั้ง 2 ราย
  ภาวะการแข่งขันในตลาดโทรศัพท์เคลื่อนที่มีการแข่งขันไม่รุนแรงมากนัก
  เนื่องจากตลาดมีการขยายตัวอย่างมากในขณะที่มีผู้ประกอบการน้อยราย
  อย่างไรก็ตามบริษัทคาดว่าการแข่งขันมีแนวโน้มที่จะรุนแรงมากขึ้น
  เนื่องจากจะมีผู้ประกอบการรายใหม่เข้ามาในตลาดคือ บริษัท ทีเอ-ออเรนจ์ จำกัด (TAO)
  ซึ่งให้บริการในระบบ GSM 1800 และ บริษัท ไทยโมบาย จำกัด ที่ให้บริการในระบบ GSM
  1900 โดยคาดว่าทั้งสองบริษัทจะมีการเปิดบริการอย่างเป็นทางการภายในไตรมาส 1
  และครึ่งปีหลังของปี 2545 ตามลำดับ นอกไปจากการมีผู้ประกอบการรายใหม่เข้ามาในตลาดแล้ว
  ในปี 2545 นี้จะมีการกลับเข้ามาใหม่ของบริษัทที่เคยหยุดกิจกรรมทางการตลาดไปแล้วคือบริษัท
  ฮัทชิสัน ซีเอที ไวร์เลส มัลติมีเดีย จำกัด ที่เป็นผู้ให้บริการในระบบ CDMA
  ส่วนคู่แข่งขันหลักของบริษัท คือ TAC ซึ่งมีฐานะการเงินที่แข็งแกร่งมากขึ้น
  โดยได้มีการขยายเครือข่ายและปรับปรุงการให้บริการอย่างต่อเนื่องเพื่อเพิ่มศักยภาพในการแข่งขันให้มากขึ้น
  จึงทำให้เห็นได้ว่าการแข่งขันในปี 2545 จะมีความรุนแรงมากขึ้น
  ซึ่งทำให้ผู้ประกอบการปัจจุบันจำเป็นต้องมีการปรับกลยุทธ์ให้สอดคล้องกับการแข่งขันและสภาพแวดล้อมที่เปลี่ยนไป
  นอกจากนี้การดำเนินการเพื่อเปิดเสรีอุตสาหกรรมโทรคมนาคมในปี 2549
  ก็เป็นอีกปัจจัยที่กระตุ้นให้มีการแข่งขันในตลาดมากขึ้นในอนาคต
  การแข่งขันส่วนใหญ่จะเกิดขึ้นระหว่างผู้ประกอบการเอกชนมากกว่าหน่วยงานรัฐ
  โดยผู้ประกอบการเอกชนจะแข่งขันการขยายเครือข่ายการให้บริการให้ครอบคลุมพื้นที่ให้มากขึ้น
  รวมถึงการปรับปรุงการให้บริการหลังการขายต่างๆ
  โดยมีจุดมุ่งหมายในการเพิ่มจำนวนผู้ใช้บริการของตนเองเพื่อให้มีส่วนแบ่งทางการตลาดให้มากที่สุด
  กลยุทธ์ทางการแข่งขันที่นำมาใช้ได้แก่
  การลงทุนขยายเครือข่ายอย่างต่อเนื่องและการปรับปรุงประสิทธิภาพของเครือข่าย
  และการลงทุนในด้านงานบริการที่อำนวยความสะดวกให้กับผู้ใช้บริการ
  ทั้งนี้เนื่องจากบริษัทเป็นผู้ประกอบกิจการที่มีความพร้อมทางด้านเครือข่ายสัญญาณและช่องทางการจัดจำหน่ายสินค้า
  ซึ่งทำให้สามารถตอบสนองความต้องการของตลาดที่เติบโตได้อย่างรวดเร็ว
  ส่วนผู้ประกอบการที่เหลือนั้นมีฐานลูกค้าค่อนข้างน้อย ประกอบกับมีข้อจำกัดทางการเงิน
  จึงทำให้สามารถแข่งขันได้ในระดับที่จำกัด ส่วนการเพิ่มจำนวนผู้ใช้บริการนั้น
  ผู้ประกอบการจะมีการจัดรายการส่งเสริมการขายอย่างต่อเนื่อง
  นอกจากนี้ช่องทางการจัดจำหน่ายและบริการหลังการขายก็มีส่วนสำคัญต่อการแข่งขันที่ผู้ให้บริการรายปัจจุบันให้ความสำคัญเป็นอย่างยิ่ง
  และผลจากความพยายามในการเพิ่มศักยภาพในการแข่งขันของผู้ประกอบการทำให้ ณ วันที่ 31
  มกราคม 2545 บริษัทและ TAC ซึ่งเป็นผู้นำตลาดมีส่วนแบ่งตลาดร้อยละ 60.8 และ 34.0
  ของตลาดโทรศัพท์เคลื่อนที่ตามลำดับ

  ในช่วงปี 2544 ราคาเครื่องโทรศัพท์เคลื่อนที่และค่าใช้โทรศัพท์ยังคงลดลงอย่างต่อเนื่อง
  ทำให้ตลาดของผู้ใช้บริการโทรศัพท์เคลื่อนที่มีการขยายตัวมากซึ่งเกือบทั้งหมดเป็นการขยายตลาดเพิ่มขึ้นของผู้ประกอบการเอกชนคือ
  บริษัท, TAC และ DPC
  ทำให้ผู้ประกอบการทั้งสามรายมีส่วนแบ่งการตลาดเพิ่มมากขึ้นขณะที่ส่วนแบ่งทางการตลาดของทั้ง
  ทศท. และ กสท. กลับลดลง

  ตารางแสดงจำนวนผู้ใช้บริการโทรศัพท์เคลื่อนที่ของผู้ประกอบการแต่ละราย

+----------------------+---------+------------+---------+------------+
| รายชื่อ                | ธันวาคม  |            | ธันวาคม  |            |
|                      | 2543    |            | 2544    |            |
+----------------------+---------+------------+---------+------------+
| ผู้ประกอบการ           | ผ       | ส่วน        | ผ       | ส่วน        |
|                      | ู้ใช้บริการ | แบ่งการตลาด | ู้ใช้บริการ | แบ่งการตลาด |
+----------------------+---------+------------+---------+------------+
| ADVANC[2]¹           | 1,      | 54.0 %     | 4,      | 60.3%      |
|                      | 977,400 |            | 812,900 |            |
+----------------------+---------+------------+---------+------------+
| TAC[3]²              | 1,      | 38.0 %     | 2,      | 34.2%      |
|                      | 403,300 |            | 737,598 |            |
+----------------------+---------+------------+---------+------------+
| DPC[4]³              | 216,000 | 6.0 %      | 390,300 | 4.9%       |
+----------------------+---------+------------+---------+------------+
| ทศท.[5]⁴             | 20,204  | 1.0 %      | 15,061  | 0.2%       |
+----------------------+---------+------------+---------+------------+
| กสท.[6]⁵             | 36,507  | 1.0 %      | 30,000  | 0.4%       |
+----------------------+---------+------------+---------+------------+
| รวม                  | 3,      | 100.0 %    | 7,      | 100.0 %    |
|                      | 653,411 |            | 985,859 |            |
+----------------------+---------+------------+---------+------------+
| จำนวนประชากร         | 62,     |            | 62,     |            |
|                      | 648,000 |            | 914,000 |            |
+----------------------+---------+------------+---------+------------+
| อัตราร้อยละข           | 5.83%   |            | 12.69%  |            |
| องจำนวนผู้ใช้โทรศัพท์เคลื่อ |         |            |         |            |
| นที่ต่อจำนวนประชากร[7]⁶ |         |            |         |            |
+----------------------+---------+------------+---------+------------+

  จำนวนผู้ใช้บริการโทรศัพท์เคลื่อนที่ ณ สิ้นปี 2543 มีจำนวน ทั้งสิ้น 3,653,411 คนหรือคิดเป็น
  Penetration Rate ประมาณร้อยละ 5.83
  จากการแข่งขันในด้านราคาของค่าใช้บริการและราคาเครื่องโทรศัพท์เคลื่อนที่ที่ต่ำลง
  ทำให้จำนวนผู้ใช้บริการมีการเพิ่มขึ้นอย่างมากตั้งแต่ช่วงต้นปี 2544 เป็นต้นมา
  จำนวนผู้ใช้บริการโทรศัพท์เคลื่อนที่ ณ ธันวาคม 2544 มีจำนวนทั้งสิ้น 7,985,859 ราย
  หรือคิดเป็น Penetration Rate ประมาณร้อยละ 12.69
  ซึ่งมีอัตราการขยายตัวประมาณร้อยละ 118 จากปี 2543
  บริษัทมียอดรวมของผู้ใช้บริการโทรศัพท์เคลื่อนที่เพิ่มมากที่สุดคือร้อยละ 143 รองลงมาคือ TAC
  มีผู้ใช้บริการเพิ่มขึ้นร้อยละ 95 จำนวนยอดรวมของผู้ใช้บริการโทรศัพท์เคลื่อนที่ของบริษัท ณ
  สิ้นเดือน ธันวาคม 2544 มีจำนวน 4,812,900 ราย และ 5,202,900
  รายในกรณีที่รวมบริษัทย่อยด้วย ขณะที่ TAC นั้นมีจำนวนผู้ใช้บริการทั้งสิ้น 2,737,598 คน^(/2)

  (ค) การแข่งขันจากอุตสาหกรรมที่เกี่ยวข้อง

  ถึงแม้ว่าโครงการโทรศัพท์พื้นฐาน 4.1 ล้านเลขหมายจะแล้วเสร็จ บริษัทคาดว่า
  อุตสาหกรรมโทรศัพท์เคลื่อนที่ยังสามารถขยายตัวต่อไปได้อีก
  ทั้งนี้เนื่องจากข้อจำกัดของโทรศัพท์พื้นฐานเมื่อเทียบกับโทรศัพท์เคลื่อนที่ อาทิ

  - ความสามารถในการเข้าถึงของโทรศัพท์พื้นฐาน เนื่องจากลักษณะภูมิประเทศไม่
  เอื้ออำนวยหรือไม่คุ้มต้นทุนในการขยาย ดังนั้นการใช้งานจึงยังไม่สามารถ ครอบคลุมได้ทุกพื้นที่
  ซึ่งเป็นข้อได้เปรียบของโทรศัพท์เคลื่อนที่ที่มีระบบสื่อสัญญาณหลายวิธี เช่น ไมโครเวฟ
  เคเบิลใยแก้ว และดาวเทียม
  ที่สามารถเลือกใช้ได้ตามความเหมาะสมของภูมิประเทศและสภาวะแวดล้อมที่แตกต่าง
  จึงทำให้โทรศัพท์เคลื่อนที่สามารถครอบคลุมพื้นที่ได้ทั่วประเทศไทย

  - การติดตั้งระบบโทรศัพท์พื้นฐานเป็นไปได้ช้ากว่าโทรศัพท์เคลื่อนที่มาก
  ไม่สามารถตอบสนองความต้องการได้ทันท่วงที

  - โทรศัพท์เคลื่อนที่สามารถพกพาไปได้และใช้บริการได้ทันทีเมื่อต้องการ
  ในขณะที่โทรศัพท์พื้นฐานสามารถพกพาได้เฉพาะผู้ที่ใช้ PCT เท่านั้น ซึ่ง PCT
  มีข้อจำกัดในการใช้เฉพาะเขตกรุงเทพมหานคร และปริมณฑลเท่านั้น

  3.3 การจัดหาผลิตภัณฑ์หรือบริการ

  (1) ความสามารถของระบบในการรองรับลูกค้า

  ความสามารถในการรองรับจำนวนลูกค้าของระบบเครือข่ายโทรศัพท์เคลื่อนที่ ระบบดิจิตอล GSM
  Advance ระบบอนาลอก NMT และระบบดิจิตอล GSM 1800
  ขึ้นอยู่กับความสามารถในการดำเนินการจัดหาและติดตั้งอุปกรณ์ของบริษัทและบริษัทย่อย
  เพื่อขยายความสามารถในการรองรับจำนวนผู้ใช้บริการและขยายพื้นที่การให้บริการโทรศัพท์เคลื่อนที่ให้มากขึ้น

  ตารางแสดงความสามารถในการรองรับลูกค้าของระบบและเงินลงทุนรวมของบริษัท

  ---------------------------------------- --------- ---------- --------- ----------- --------- -----------
                                           2542                 2543                  2544      

                                           NMT       GSM        NMT       GSM         NMT       GSM
                                                     Advance*             Advance*              Advance*

  จำนวนสถานีฐานสะสม                         1,475     1,573      1,543     2,497       1,551     4,194

  จำนวนชุมสายสะสม                           29        17         28        19          28        35

  จำนวนลูกค้า (ราย)                          611,000   619,000    465,600   1,511,700   264,800   4,548,100

  ความสามารถของระบบในการรองรับลูกค้า(ราย)**   919,000   936,000    919,000   2,152,000   558,000   6,033,000

  เงินลงทุนสะสม (ล้านบาท)                     37,600               48,820                75,070    
  ---------------------------------------- --------- ---------- --------- ----------- --------- -----------

* รวมผู้ใช้บริการระบบ Pre-paid

** ความสามารถของระบบในการรองรับลูกค้าคำนวณจากความสามารถของสถานีฐานทั้งหมด

  ตารางแสดงความสามารถในการรองรับลูกค้าของระบบ GSM 1800 และเงินลงทุนรวมของ DPC

  --------------------------------------- ------------ ------------ ------------
                                          2542         2543         2544

  จำนวนสถานีฐานสะสม                        140          352          1,082

  จำนวนชุมสายสะสม                          2            3            7

  จำนวนลูกค้า (ราย)                         134,000      216,000      390,300

  ความสามารถของระบบในการรองรับลูกค้า(ราย)*   166,000      250,000      780,000

  เงินลงทุนสะสม (ล้านบาท)**                  3,290        5,743        9,903
  --------------------------------------- ------------ ------------ ------------

* ความสามารถของระบบในการรองรับลูกค้าปี 2541-2543 คำนวณจากความสามารถของ
Mobile Switching Center ส่วนช่วง ม.ค. – ธ.ค. 2544
คำนวณจากความสามารถของสถานีฐานทั้งหมด

**เงินลงทุนสะสมมีการปรับปรุงโดยรวมเงินลงทุนสะสมขอระบบและงอุปกรณ์ระหว่างติดตั้งที่ต้องส่งมอบให้แก่การสื่อสารแห่งประเทศไทย
เช่น Billing System

  (2) วิธีการจัดหาและแหล่งที่มาของผลิตภัณฑ์

  (ก) อุปกรณ์เครือข่ายของบริษัทและ DPC

  อุปกรณ์เครือข่ายส่วนใหญ่จะนำเข้าจากต่างประเทศ
  โดยทีมวิศวกรที่เชี่ยวชาญทางด้านโทรคมนาคมและอุปกรณ์สื่อสาร ทั้งบริษัทและ DPC
  ต่างจะพิจารณาถึงความเหมาะสมในการเลือกอุปกรณ์เครือข่ายที่ใช้ประกอบกันเพื่อให้บริการที่มีคุณภาพแก่ผู้ใช้และให้เกิดประโยชน์สูงสุด
  ปัจจุบันทั้งบริษัทและ DPC จัดหาอุปกรณ์เครือข่ายหลักจากผู้จำหน่าย (Supplier)
  โดยตรงทั้งสิ้นรวม 7 ราย ดังนี้

+------------------------------------+---------------------------------+
| ผู้จำหน่าย                            | ยี่ห้ออุปกรณ์เครือข่าย                 |
+------------------------------------+---------------------------------+
| Ericsson (Thailand) Limited        |   Ericsson                      |
+------------------------------------+---------------------------------+
| Nokia (Thailand) Limited           |   Nokia                         |
+------------------------------------+---------------------------------+
| Mitsui Company Limited             |   NEC                           |
+------------------------------------+---------------------------------+
| Siemens Limited                    |   Siemens                       |
+------------------------------------+---------------------------------+
| Nortel Network Singapore Pte       |   Nortel                        |
| Limited                            |                                 |
+------------------------------------+---------------------------------+
| Digital Microwave Corporation      |   DMC                           |
+------------------------------------+---------------------------------+
| Huawei Technology Company Limited  |   Huawei                        |
+------------------------------------+---------------------------------+

  โดยบริษัทและ DPC จะทำการติดตั้งอุปกรณ์แบ่งตามเขตพื้นที่ คือ
  ติดตั้งอุปกรณ์ที่จัดหาจากผู้ผลิตเดียวกันไว้ในเขตพื้นที่เดียวกัน
  เพื่อความสะดวกและง่ายต่อการบริหารและดูแลรักษาระบบ
  รวมทั้งยังเป็นการสร้างความรับผิดชอบร่วมกันระหว่างบริษัทกับบริษัทผู้ผลิต
  ให้มีส่วนร่วมโดยตรงต่อประสิทธิภาพของระบบเครือข่าย
  ในการให้บริการในพื้นที่ที่รับผิดชอบร่วมกัน

  บริษัทและ DPC มีกลยุทธ์0ในการใช้ผู้ผลิตหลายราย
  เนื่องจากต้องการสร้างความสมดุลระหว่างผู้ผลิต คือ
  ไม่ให้ผู้ผลิตรายหนึ่งรายใดมีอำนาจต่อรองมากเกินไป ในทางกลับกัน
  เนื่องจากสินค้าเหล่านี้เป็นสินค้าที่สามารถใช้ทดแทนกันได้ ทำให้บริษัทและ DPC
  สามารถเจรจาต่อรองในด้านราคาและบริการต่างๆ ได้เป็นอย่างดี
  อีกทั้งในกรณีที่ผู้ผลิตรายใดรายหนึ่งไม่สามารถปฏิบัติตามข้อตกลงได้
  ผู้ผลิตที่รับผิดชอบในเขตใกล้เคียงจะสามารถทดแทนได้โดยทันที บริษัทและ DPC
  จึงไม่มีผลกระทบใดๆ ต่อการสูญเสียผู้ผลิตรายใดรายหนึ่ง อย่างไรก็ตาม บริษัทและ DPC
  มีนโยบายที่จะรักษาความสัมพันธ์อันดีกับผู้ผลิตทุกราย

  ในการว่าจ้างผู้ผลิตนั้น บริษัทและ DPC
  จะทำสัญญาซื้อขายแยกเป็นแต่ละสัญญาสำหรับการลงทุนขยายเครือข่ายในแต่ละช่วง (phase)
  ของการลงทุน และผู้ผลิตจะรับประกันในเรื่องต่อไปนี้

  - รับประกันการซ่อมแซมและบำรุงรักษาการทำงานของระบบเครือข่ายเป็นระยะเวลา 1 ปี
  (Warranty Period) นับจากวันที่ตรวจรับงานเสร็จสมบูรณ์
  หลังจากนั้นบริษัทสามารถทำสัญญาว่าจ้าง (Maintenance Contract) กับผู้ผลิตแต่ละราย
  ให้ทำการซ่อมแซมและบำรุงรักษาได้ต่อไป

  - รับประกันการจัดหาชิ้นส่วนอะไหล่อุปกรณ์ต่างๆ (Spare parts)
  สำหรับใช้ในการปรับปรุงเครือข่ายต่อไปอีกเป็นระยะเวลา 10 ปี

  นอกจากนี้บริษัทยังมีผู้เชี่ยวชาญทางเทคนิคจากบริษัทผู้ผลิต (Supplier) ทั้งจาก ERICSSON
  NOKIA SIEMENS MITSUI และ Huawei
  มาประจำและให้คำปรึกษาแนะนำช่วยเหลือทางเทคนิค เพื่อเพิ่มศักยภาพให้กับบุคลากรบริษัท
  ทั้งทางด้านเทคนิคและวิธีการทำงาน

  (ข) เครื่องโทรศัพท์เคลื่อนที่

  สำหรับการจัดหาเครื่องโทรศัพท์เคลื่อนที่เพื่อจำหน่ายให้กับลูกค้า ส่วนใหญ่ AWM
  จะนำเข้าจากต่างประเทศ
  รายชื่อผู้นำเข้าและจำหน่ายเครื่องโทรศัพท์เคลื่อนที่และอุปกรณ์โทรคมนาคมระบบดิจิตอล GSM
  Advance และระบบอนาลอก NMT ของบริษัท มีดังนี้

  -------------------------- --------------------------------------------
  บริษัทผู้จำหน่าย                ยี่ห้อสินค้า

  บริษัท แอดวานซ์ ไวร์เลส        Ericsson, Nokia, Philips, Siemens, Alcatel,
  มาร์เก็ตติ้ง จำกัด              Bosch, Panasonic, Samsung

  บริษัท วิคตอรี่ คอมมูนิเคชั่น จำกัด  Mitsubishi

  บริษัท เอ็ม ลิ้งค์ เอเชีย         Motorola, Alcatel, Mitsubishi
  คอร์ปอเรชั่น จำกัด             

  บริษัท สามารถ อี-เทรดดิ้ง จำกัด  Siemens, Audio Vox, Sagem
  -------------------------- --------------------------------------------

  รายชื่อผู้นำเข้าและจำหน่ายเครื่องโทรศัพท์เคลื่อนที่และอุปกรณ์โทรคมนาคมระบบดิจิตอล GSM
  1800 ของ DPC มีดังนี้

  ----------------------------- -----------------------------------------
  บริษัทผู้จำหน่าย                   ยี่ห้อสินค้า

  บริษัท แอดวานซ์ ไวร์เลส มาร์เก็ตติ้ง  Ericsson, Nokia, Siemens, Alcatel,
  จำกัด                          Panasonic

  บริษัท เอ็ม ลิ้งค์ เอเชีย คอร์ปอเรชั่น  Motorola, Alcatel
  จำกัด                          

  บริษัท สามารถ อี-เทรดดิ้ง จำกัด     Siemens, Sagem

  บริษัท ล็อกซ์เล่ย์ จำกัด (มหาชน)     Sewon
  ----------------------------- -----------------------------------------

  3.4 งานที่ยังไม่ได้ส่งมอบ

- ไม่มี –

[1] ^(/ 2) รายละเอียดแสดงใน
ตารางแสดงจำนวนผู้ใช้บริการโทรศัพท์เคลื่อนที่ของผู้ประกอบการแต่ละราย หน้า 26

[2] ^(/1) ตัวเลขจำนวนผู้ใช้บริการจาก บริษัท

[3] ^(/2) ตัวเลขจำนวนผู้ใช้บริการจาก Web Site ของ TAC ที่ www.dtac.co.th

[4] ^(/3) ตัวเลขจำนวนผู้ใช้บริการจาก บริษัท และ DPC

[5] ^(/4) ตัวเลขจำนวนผู้ใช้บริการจาก Web Site ของ องค์การโทรศัพท์แห่งประเทศไทย ที่
www.tot.or.th เป็นตัวเลขจำนวนผู้ใช้บริการล่าสุดของ TOT ณ เดือนตุลาคม 2544
โดยประมาณการให้คงที่ในเดือน ธันวาคม 2544

[6] ^(/5) ตัวเลขจำนวนผู้ใช้บริการของ CAT จากการสอบถามเจ้าหน้าที่จาก กองพาณิชย์
การสื่อสารแห่งประเทศไทย โดยตัวเลขจำนวนผู้ใช้บริการของ CAT ณ เดือนตุลาคม 2544
มีจำนวนลดลงเหลือประมาณ 30,000 โดยประมาณการให้คงที่ในเดือน ธันวาคม 2544

[7] ^(/6) ประมาณการ Penetration Rate จากการคำนวณโดยใช้ตัวเลขจำนวนประชากร ณ
สิ้นปี